NG GEMEENTE REEBOK
VRAELYS VIR DIE BEROEPINGSPROSES
2026
Die vraelys se doel is om aansoekers te help om voldoende inligting aan die Pre-advieskommissie te verskaf vir gebruik tydens die eerste siftingsproses.
· Deel asseblief jou hart met ons.
· Antwoord asseblief so prakties as moontlik.
· Dit is nie nodig om ‘n addisionele CV deur te gee nie.
· Voltooi u antwoorde in die onbeskermde gedeelte. U word nie beperk op die lengte van u antwoord nie.
· Kontak:  	Voorsitter Paul du Plessis		pauldupl@gmail.com
 		Leraar: Richard van Wyk	         	richard@ngkreebok.co.za
· Stuur die voltooide vraelys voor of op 22 Oktober 2026 aan die Skriba by: admin@ngkreebok.co.za

VRAE
1. Stel jouself bekend tov:
0. Naam, telefoonnommer, e-pos-adres, woonadres
0. Jou agtergrond (geboorteplek en -datum; skoolopleiding; en persoonlike inligting)
0. Jou studies en kwalifikasies
0. Beroepservaring
0. Jou gesin
0. Belangstellings
1. Hoekom doen jy aansoek vir die leraarspos by NG Gemeente Reebok?
1. Vertel ons van jou geloofspad. 
1. Omskryf jou visie vir die ideale gemeente. 
1. Ons gemeente het verskeie bedieninge waar lidmate hulle roeping in ons gemeenskap en gemeente uitleef. Ons is ook betrokke by getuienisbedieninge plaaslik en in verskeie lande. Watter leiding sou jy gee om hierdie bedieninge en ons huidige seisoen se Droom en Roepingsdoelwitte uit rol en deel van die gemeente te maak. 
1. Alhoewel die oorgrote meerderheid lidmate afgetredenes is, is daar ook skoolgaande kinders en ‘n groot aantal werkende persone in die gemeente. Vertel ons van jou ondervinding om met die verskillende generasies te werk en elkeen se unieke behoeftes in ag te neem. 
1. Waarmee is jy goed binne bedieningsverband en wat verkies jy dat ander persone dit eerder doen?
1. Hoe maak jy erns met (wees asseblief prakties):
7. jouself en jou stiltetyd
7. jou gesin
7. jou huidige gemeente
7. jou gemeenskap
7. kerkvervreemdes
1. Het jy enige probleme/gewetensbesware met teologiese uitgangspunte van die NG Kerk? Indien wel, waarmee en hoekom?
1. Artikel 9 van die Kerkorde beskryf jou normale verantwoordelikhede. Is jy met almal gemaklik? Indien nie, met watter is jy ongemaklik?
1. Samewerking in spanverband is belangrik tussen medeleraars en mede-lidmate. Deel ‘n bietjie waar en hoe jy al moes saamwerk en wat jou belewenisse was.
1. Kleingroepbediening is belangrik in Reebok. Watter bewese ervaring het jy in die samestelling van materiaal, lei, mentor en betrokkenheid by kleingroepe?
1. Watter hulpmiddels gebruik jy om die Woord kreatief en dinamies aan te bied? Ook vir ‘n kindermoment in die erediens?
1. Watter proses volg jy om jou preke voor te berei en te lewer? Wat is vir jou belangrik om altyd in gedagte te hou?
1. Verskaf asseblief ‘n omskrywing van jou aanwending van tegnologie en jou vlak van tegnologiese vaardighede.
1. Het jy al buiten formele/tradisionele eredienste ook informele eredienste (gemaklik, kreatiewe erediensorde, ander musiek as orrelbegeleiding, kreatief, hulpmiddels wat relevant tot die daaglikse lewe van die erediensgroep is) aangebied? Vertel ons meer van jou belewenis daarvan.  Dink jy albei style is belangrik en hoekom? 
1. Het jy enige ander gawes/talente/ervaring wat in die NG Gemeente Reebok aangewend sal kan word (musiek/pastoraat/ gemeenskapsake, ens.)?
1. Verskaf asseblief enige ander inligting wat ons moet weet in verband met jou potensiële beroep na die NG Gemeente Reebok.
1. Referente wat ons kan kontak
1. Preke
Indien beskikbaar, verskaf asseblief skakels na 3 preke van die afgelope 3 maande. 

